Jukona
Šis raksts ir par administratīvo teritoriju. Par upi skatīt rakstu Jukona (upe). Jukona (angļu: Yukon, izrunā: /ˈjuːkɒn/) ir viena no trim Kanādas teritorijām, atrodas valsts ziemeļrietumos. Jukonā pārsvarā ir cilvēka neskarta teritorija ar salīdzinoši maz iedzīvotājiem. 2021. gadā tajā dzīvoja 40,2 tūkstoši iedzīvotāju. Teritorijas administratīvais centrs ir Vaithorsa. Jukona aizņem 482 443 km2 lielu platību. Lielākā upe teritorijā ir Jukona, no kuras nosaukuma radies teritorijas nosaukums.